Pauaene er nøye med hva de spiser, og er kresne i sitt valg av naboer. De vil ikke bo i nærheten av det piggete sjøpinnsvinet, kalt kina, for det er ute etter samme type tang og tare som dem. Dessuten er sjøstjernen en farlig fiende. Hvis de er noen stykker, kan de utrydde en hel koloni av pauaer. Den utspekulerte sjøstjernen plasserer en tentakel langs pauaens rad med pustehull, slik at den blir kvalt. Når pauaen så faller ned fra den steinen den sitter på, er det lett for sjøstjernen å spise den.